**Juhatuse 11. veebruari 2020 koosoleku PROTOKOLL**

Kell 14 -17 Tehnopoli nõupidamiste ruumis Jupiter

**Koosolekut juhatas:**Märt Viileberg

**Protokollis**: Märt Viileberg

**Osavõtjad:** Juhatuse liikmed Jevgeni Lištšina, Mart Aguraiuja, Argo Stallmeister, Janek Sulev ja Märt Viileberg

Kutsutud: Arles Taal ja Urmas Leitmäe

Puudusid: Kristo Reinhold ja Krister Peetmaa

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. Toimkondade juhatajate kinnitamine
4. Koostöö arendamine TTJA ja Kindlustusettevõtete Liiduga
5. Riigihangete korraldamise standardi kava atutamine
6. Liikmete arenguvajaduste küsitluse esialgsed tulemused, sh liikmete küsitluse korraldamine
7. Koostöö korraldus liikmetest kutsekoolidega
8. EETELi 25.juubelikonverentsi ja -pidustuste korraldamine
9. ETIM Internationaliga liitumine

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

1. **Toimkondade juhatajate kinnitamine**

**Vastavalt reglemendile kinnitati toimkondade juhatajad:**

* Välisvõrgu ehituse toimkond – Jevgeni Lištšina
* Elektripaigalduse toimkond – Krister Peetmaa
* Projekteerijate toimkond – Argo Stallmeister
* Korraldada hulgimüüjate toimkond hulgimüüjate ja tootjate toimkonnaks – Peeter Matt

1. **Koostöö arendamine TTJA ja Kindlustusettevõtete Liiduga**

Ülevaate kohtumistest andis Mart Aguraiuja:

* 24.jaanuaril kohtusid juhatuse liikmed Mart Aguraiuja, Krister Peetmaa ja Märt Viileberg Tarbijakaitse ja Tehnilise Järelevalve Ameti (TTJA) juhtkonnaga. Väga sisutihedal kohtumisel arutati elektriala isikute sertifitseerimisel pädevusega kaasneva projekteerimisõiguse teemat. Sama teema puudutab ka eksperte, kes viivad läbi paigaldiste ekspertiisi ja teevad neile auditeid.

Teavitati TTJA juhtkonda EETELi algavast koostööst Kindlustusseltside Liiduga seoses nende initsiatiiviga saada selgust, mis elektrivaldkonnas tegelikult toimub.

* 28. jaanuaril toimus Elrato AS juhi Mart Aguraiuja ja kontrolliosakonna juht Jaak Kümniku korraldatud Eesti Kindlustusseltside Liidu liikmefirmade riskijuhtide elektriohutuse alane koolitus, mis lõi aluse mõlemaid pooli huvitavaks koostööks, et vältida kindlustatavate objektide elektriohtu ning sellega kaasnevaid õnnetusjuhtumeid ja nende suuri hüvitusmakseid. Arutelu käigus selgus, et riskijuhid ei olnud teadlikud esinevatest probleemidest elektripaigaldiste projekteerimisel ja auditeerimisel. Edaspidi pööratakse suuremat tähelepanu objektide elektriohutuse hindamisel dokumentide usaldusväärsusele, millest sõltub ka kindlustuspreemiate suurus.

**Otsustati** võtta info teadmiseks ning jätkata koostööd TTJA ja Kindlustusseltside Liiduga.

1. **Riigihangete korraldamise standardi kava arutamine**

Jevgeni Lištšina tutvustas standardi teksti täiendamiseks oma ettepanekuid.

**Otsustati** heaks kiita nimetatud ettepanekute saatmine Eesti Standardikeskusele. Võeti teadmiseks , et ka Argo Stallmeister kujundab projekteerijate seisukohad ja saadab 15.veebruril täituvaks tähtajaks Eesti Standardikeskusele.

1. **Liikmete arenguvajaduste küsitluse esialgsed tulemused, sh liikmete küsitluse korraldamine.**

Arles Taal tutvustas juba toimkondade juhatajatega läbi viidud küsitluse esialgseid tulemusi ja liikmete teaduskoostöö küsitluse kava. Küsitluse kokkuvõte valmib märtsis.

**Otsustati** võtta info teadmiseks.

1. **Koostöö korraldus liikmetest kutsekoolidega**

Urmas Leitmäe andis ülevaate kutseandmise tegevusest 2019.aastal:

* Toimus 19 sisetööde elektriku, automaatiku või jaotusvõrguelektriku eksamipäeva, neist 12 Tallinnas ja ülejäänud Narvas, Jõhvis (2), Tartus, Paides, Viljandis ja Pärnus
* Erinevaid eksameid toimus nendel päevadel 25 (STE tase 3, 4 ja 5, automaatik tase 4 ja 5, jaotusvõrguelektrik tase 4)
* Nende päevade jooksul osalesid 24-l erineval eksamil ca 400 kutse taotlejat, neist ca 50 taotlejat kutseeksamit ei sooritanud

Eksamikomisjonides osalemine:  
• Tallinnas toetasid kutseeksamite läbiviimist E-Service AS ja Caverion AS  
• Tartus toetab Rantell AS juba aastaid

* Viljandis AS Electrum ja AS Leonhard Weiss Energy korduvalt kutseeksami komisjonis

EETELi liikmesettevõtete suuremat initsiatiivi võiks näidata toimkonnad! EETELi meililistis saadetud üleskutsetele on vastanud vaid Krister Peetmaa E-Servicest.  
Kutsevõistluse „Noor Meister“ korraldasime Viljandi KÕKes, kus kolme päeva jooksul toimusid ka ETV2-s näidatud sarja „Noor Meister“ ühe saate (eetris 20. aprillil) võtted. Kohtunikena osalesid Sander Kuusk ASist Electrum ja Meeme Vitsut ASist Leonhard Weiss Energy.  
Kutsevõistlusele EETELi poolt esikolmikule väljapandud auhinnad annetas Heiki Liiser SLO ASist. Tarvo Lepik – Prysmian Group Balticust annetas võistlusele kaablit ning osalejatele ja korraldajatele (Viljandi KÕK ja Innove) jagatud meeneid.

1. **EETELi 25.juubelikonverentsi ja -pidustuste korraldamine**

Arutati tegevjuhi poolt koostatud esialgset konverentsi ja peoõhtu kava ning korraldust.

**Otsustati**:

* EETELi 25. juubeli sündmusi ja meediakajastusi korraldades tuleb teha piisavalt vajalikud kulutused kaasates osavõtutasudele lisaks piisavalt ka liidule kogunenud rahalist reservi
* Moodustada juubelitoimkond koosseisus Kristo Reinhold, Märt Viileberg, Arles Taal, Urmas Leitmäe ning kaasata pidustuste korraldamiseks ja kajastamiseks vajalikud spetsialistid.

1. **ETIM Internationaliga liitumine**

Tegevjuht tutvustas ETIM Internationalist tulnud kutset peaassambleele Barcelonas 5-6.mail 2020, mil toimub EETELi vastuvõtmine ETIM Internationali liikmeks.

**Otsustati** saata üks juhatuse liige ETIM Internationali peaassambleele ja jätta personaalne valik HMTT 27.veebuari koosoleku otsustada.

**NB! Järgmine koosolek mitte 10.märtsil, vaid neljapäeval, 5.märtsil kell 14-17 Jupiteris.**

Koosoleku juhataja ja protokollija Märt Viileberg